Alohida asoslarga ko‘ra mehnat shartnomasi bekor qilinganda ishdan bo‘shatilgan xodimlarga muddatidan oldin pensiya tayinlash tartibi to‘g‘risidagi yo‘riqnomaga o‘zgartirishlar kiritish haqida

O‘zbekiston Respublikasi «Aholini ish bilan ta’minlash to‘g‘risida»gi (O‘zbekiston Respublikasi Oliy Majlisining Axborotnomasi, 1998-y., 5-6-son, 97-modda) va «Fuqarolarning davlat pensiya ta’minoti to‘g‘risida»gi (O‘zbekiston Respublikasi Oliy Kengashining Axborotnomasi, 1993-y., 9-son, 338-modda) qonunlariga hamda O‘zbekiston Respublikasi Prezidentining 2009-yil 30 dekabrdagi PQ-1251-sonli «O‘zbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari to‘g‘risida»gi qaroriga (O‘zbekiston Respublikasi qonun hujjatlari to‘plami, 2009-y., 52-son, 562-modda) muvofiq buyuraman:
 1. O‘zbekiston Respublikasi Ijtimoiy ta’minot va Mehnat vazirliklari tomonidan 1998-yil 30-noyabrda 2-271/041 va 1235/04-1-son bilan tasdiqlangan Alohida asoslarga ko‘ra mehnat shartnomasi bekor qilinganda ishdan bo‘shatilgan xodimlarga muddatidan oldin pensiya tayinlash tartibi to‘g‘risidagi yo‘riqnomaga (ro‘yxat raqami 588, 1999-yil 7-yanvar) ilovaga muvofiq o‘zgartirishlar kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 2-banddagi «Bandlikka ko‘maklashuvchi markazi (bundan keyingi o‘rinlarda Bandlikka ko‘maklashuvchi markaz deb yuritiladi)» degan so‘zlar «Bandlikka ko‘maklashish va aholini ijtimoiy muhofaza qilish markazi (keyingi o‘rinlarda Bandlikka ko‘maklashish va aholini ijtimoiy muhofaza qilish markazi deb yuritiladi)» degan so‘zlar bilan almashtirilsin.
 2. 6, 7-bandlar, 10-bandning ikkinchi va uchinchi xatboshilari hamda 16, 20-bandlardagi «Bandlikka ko‘maklashish markaziga», «Bandlikka ko‘maklashish markazi», «Bandlikka ko‘maklashish markazida», «Bandlikka ko‘maklashish markazlari» degan so‘zlar tegishlicha «Bandlikka ko‘maklashish va aholini ijtimoiy muhofaza qilish markaziga», «Bandlikka ko‘maklashish va aholini ijtimoiy muhofaza qilish markazi», «Bandlikka ko‘maklashish va aholini ijtimoiy muhofaza qilish markazida», «Bandlikka ko‘maklashish va aholini ijtimoiy muhofaza qilish markazlari» degan so‘zlar bilan almashtirilsin.
 3. 8-band quyidagi tahrirda bayon etilsin:
 «8. Bandlikka ko‘maklashish va aholini ijtimoiy muhofaza qilish markazi ishsiz deb e’tirof etilgan va muddatidan oldin yoshga doir pensiyaga chiqish huquqiga ega bo‘lgan fuqarolarga 4-shakldagi taqdimnoma (1-ilovaga muvofiq) tayyorlaydi va 5 kun muddat ichida tegishli O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining tuman (shahar) bo‘limiga (keyingi o‘rinlarda budjetdan tashqari Pensiya jamg‘armasining tuman (shahar) bo‘limi deb yuritiladi) topshiradi».
 4. 9-band quyidagi tahrirda bayon etilsin:
 «9. Bandlikka ko‘maklashish va aholini ijtimoiy muhofaza qilish markazi tomonidan berilgan (4-shakl bo‘yicha) taqdimnoma budjetdan tashqari Pensiya jamg‘armasining tuman (shahar) bo‘limi tomonidan muddatidan oldin yoshga doir pensiya tayinlashga asos bo‘lib hisoblanadi».
 5. 15-band quyidagi tahrirda bayon etilsin:
 «15. Budjetdan tashqari Pensiya jamg‘armasining tuman (shahar) bo‘limlari har oyda muddatidan oldin pensiya tayinlangan fuqarolar ro‘yxatini, tayinlangan pensiyaning bir oylik miqdorini, pensiya to‘langan davr va O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasiga o‘tkazilishi lozim bo‘lgan mablag‘ miqdorini ko‘rsatgan holda (2-ilovaga muvofiq), to‘langan pensiyalar xarajatlarini qoplash uchun keyingi oyning 5 sanasiga qadar tegishli Bandlikka ko‘maklashish va aholini ijtimoiy muhofaza qilish markazlariga yuboradilar».
 6. 18-banddagi «Ijtimoiy ta’minot bo‘limlari» degan so‘zlar «Budjetdan tashqari Pensiya jamg‘armasining tuman (shahar) bo‘limlari» degan so‘zlar bilan almashtirilsin.
 7. 19-banddagi «Bandlikka ko‘maklashish markazlari va Ijtimoiy ta’minot bo‘limlari yilning har bir chorak» degan so‘zlar «Bandlikka ko‘maklashish va aholini ijtimoiy muhofaza qilish markazlari hamda budjetdan tashqari Pensiya jamg‘armasining tuman (shahar) bo‘limlari har bir oy» degan so‘zlar bilan almashtirilsin.
 8. 21-banddagi «Mehnat hamda ijtimoiy ta’minot bo‘limlari» degan so‘zlar «Bandlikka ko‘maklashish va aholini ijtimoiy muhofaza qilish markazlari hamda budjetdan tashqari Pensiya jamg‘armasining tuman (shahar) bo‘limlari» degan so‘zlar bilan almashtirilsin.
 9. 1-ilovadagi «Bandlikka ko‘maklashish markazi» va «tuman (shahar) ijtimoiy ta’minot bo‘limiga» degan so‘zlar tegishlicha «Bandlikka ko‘maklashish va aholini ijtimoiy muhofaza qilish markazi» va «O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining tuman (shahar) bo‘limiga» degan so‘zlar bilan almashtirilsin.
 10. 2-ilovadagi «tuman (shahar) ijtimoiy ta’minot bo‘limi», «Bandlikka ko‘maklashish markaziga» va «Budjetdan tashqari Pensiya jamg‘armasiga» degan so‘zlar tegishlicha «O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining tuman (shahar) bo‘limi», «Bandlikka ko‘maklashish va aholini ijtimoiy muhofaza qilish markaziga» va «O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasiga» degan so‘zlar bilan almashtirilsin
 11. 3-ilovadagi «chorak», «Budjetdan tashqari Pensiya jamg‘armasiga», «Bandlikka ko‘maklashish markazi» va «tuman (shahar) ijtimoiy ta’minot bo‘limi» degan so‘zlar tegishlicha «oy», «O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasiga», «Bandlikka ko‘maklashish va aholini ijtimoiy muhofaza qilish markazi» va «O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining tuman (shahar) bo‘limi» degan so‘zlar bilan almashtirilsin.
 12. Mazkur Yo‘riqnomaga kiritilayotgan o‘zgartirishlar O‘zbekiston Respublikasi Moliya vazirligi bilan kelishilgan.